આમ તો, સુપ્રીમ કોર્ટના આદેશની અસર થઈ હોય તેમ આ વર્ષે દિપાવલી પર્વમાળાના ત્રણ દિવસમાં ખાસ ફટાકડા ફૂટ્યાં નથી. પણ, રાતે દસ વાગ્યા પછી ફટાકડા ફોડવાની મનાઈ છતાં પોલીસને પરેશાન કરવી હોય તેમ ટીખ‌ળખોરો સક્રિય થયાં છે. ધનતેરસની રાતે પોલીસે ત્રણ શખ્સોને પકડી પાડ્યાં છે. ફટાકડા ફોડવાના નિયમોનું પાલન કરવા માટે પોલીસ ફૂટ પેટ્રોલિંગ કરીને એનાઉન્સમેન્ટ કરવા ઉપરાંત બેનર્સ પણ લગાવી રહી છે. આમ છતાં, રાતે દસ વાગ્યા પછી જ અમુક ટીખળખોરો સક્રિય બને છે. પેટ્રોલિંગ કરતી પોલીસ આવે ત્યાં સુધીમાં આ શખસો નાસી છૂટે છે. આમ છતાં, પૂર્વના રામોલ ઉપરાંત યુનિવર્સિટી, વસ્ત્રાપુર વિસ્તારમાં રાતે ૧૦ પછી ફટાકડા ફોડતાં કુલ ત્રણ યુવકને પોલીસે ઝડપી લીધાં હતાં..